23 की उम्र, गोद में दूधमुंही बेटी और पति का होना न होना बराबर। ऐसे में जीवन चलाने के लिए कमाना तो था ही। पहले-पहल बुआ ने सेल्स गर्ल का काम किया। घर-घर जाकर सामान बेचा। इस बीच उनकी बेटी उनकी मां सम्भालती थीं। धीरे-धीरे बेटी बड़ी हुई और स्कूल जाने लगी। बेटी के स्कूल जाना शुरू करते ही बुआ को पैसे कम पड़ने लगे। भगवान की दया से तब तक बुआ का बीएड पूरा हो चुका था और दादाजी के प्रयास से उन्हीं के स्कूल में उन्हें टीचर की नौकरी भी मिल गई थी।